კლემენტინე ავსტრიელი (გერმ.: Klementine von Österreich) (* 24 აპრილი 1777, პოჯო (ნეაპოლი); † 15 ნოემბერი 1801, ნეაპოლი) - იყო ჰაბსბურგ-ლოთარინგიის დინასტიის წარმომადგენელი, ავსტრიის ერცჰერცოგინია და ორივე სიცილიის სამეფოს დედოფალი.

ქრისტეფორეს კათალიკოსობის დროს, 1618 წელს ბაგრატ VII–ს სვეტიცხოვლისათვის შეუწირავს სოფლები ახალციხე და აგარაკი. მასვე თავისი მოხელეებისათვის უბრძანებია სვეტიცხოვლის ყმებისათვის ბაჟი არ გამოერთმიათ: „მეფე ბაგრატ ... გიბრძანებ ... წყალობითა შააბასისათა ... ბაჟს ნუ სთხოვთ და რაც ბაშმალი აეღოთ, ისიც მიეცით“; ასევე ბაგრატი ქალაქის მელიქსა და მამასახლისს უბრძანებს სვეტიცხოვლის ყმებისათვის ქალაქში ბაშმალი არ მოეთხოვათ.

კუბური ნიანგი ბუნებრივ პირობებში გვხვდება კუნძულ ხუვენტუდსა და საპატის ჭაობში. ეს გავრცელების ყველაზე მცირე არეალია ნიანგების ყველა სახეობებს შორის. ადრე გავრცელებული იყო კაიმანისა და ბაჰამის კუნძულებზეც. უპირატესობას ანიჭებს მტკნარ წყალსატევებს, თუმცა მარილიან წყალშიც შეუძლია ცხოვრება.

რაულ ალფონსინი (ესპ. Raúl Ricardo Alfonsín; დ. 12 მარტი, 1927, ბუენოს-აირესი, არგენტინა – 31 მარტი, 2009, ბუენოს-აირესი, არგენტინა) – არგენტინელი პოლიტიკოსი. არგენტინის პრეზიდენტი 1983-1989 წლებში. 1989 წელს გადადგა თანამდებობიდან.

შალვა ალექსანდრეს ძე ქარუმიძე დაიბადა 1885 წელს, გორის მაზრის სოფელ თორტიზაში. სწავლობდა თბილისის გიმნაზიაში, შემდეგ – მოსკოვის უნივერსიტეტის იურიდიულ ფაკულტეტზე. იქვე გაიცნო მომავალი მეუღლე – ანნა ვასილის ასული ზოლოტარსკაია, რომელთანაც 1909 წელს შეეძინა ერთადერთი ასული – თინა. თბილისში დაბრუნების შემდეგ მუშაობა დაიწყო თბილისის მეორე ქალთა გიმნაზიაში ისტორიის მასწავლებლად. ამავე პერიოდში გაწევრიანდა ეროვნულ–დემოკრატიულ პარტიაში და ჩაება საქართველოს დამოუკიდებლობისთვის ბრძოლაში.

ზენი — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, ნოჯიხევის თემში. მდებარეობს ოდიშის დაბლობზე მდინარე ხობის მარცხენა მხარეს, ზღვის დონიდან 30 მეტრზე, ხობიდან დაშორებლია 3 კილომეტრით.

ჯედაები (ინგლ. Jedi, /ˈdʒɛˌdaɪ/) — უძველესი რელიგიური, სულიერი და აკადემიური ორგანიზაცია ვარსკვლავური ომების სამყაროდან. იგი წარმოიშვა იავინის ბრძოლამდე დაახლოებით 25.000 წლით ადრე. ჯედაების ორდენში ძირითადად შედიან სხვადასხვა სფეროს წარმომადგენლები - მასწავლებლები, ფილოსოფოსები, ფიზიკოსები, მეცნიერები, დიპლომატები და მემბრძოლეები, რომლებიც ცოდნას და სიბრძნეს წარმოშობაზე უფრო მაღლა აყენებენ. ჯედაები ემსახურებიან და ეხმარებიან სხვებს მოხალისეობრივად. გარდა ძალისა, მათი ძირითადი იარაღი არის ლაზერული ხმალი. ფილმების მოყვარულებს შორის ამ ორგანიზაციამ წარმოშვა ნამდვილი მოძრაობა - ჯედაიზმი.

მდებარეობს მარნეულის ვაკეზე, მდინარე ალგეთის ნაპირებზე. მარნეულში ზომიერად თბილი სტეპის ჰავაა. იცის ზომიერად ცივი ზამთარი და ცხელი ზაფხული. საშუალო წლიური ტემპერატურა 12 °C, იანვარში 0 °C, ივლისში 23,9 °C. აბსოლუტურ მინიმუმი — 25 °C, აბსოლუტურ მაქსიმუმი 40 °C. ნალექები 500 მმ წელიწადში.

დამწვარი სამლოცველო სახლის ადგილზე ახალი ეკლესიის აგება ვერ მოხერხდა. ეკლესიის მშენებლობისთვის სხვა ადგილზე გამოიყო მიწა. ახალი ტაძრის მშენებლობა მიმდინარეობდა 1970-1973 წწ. შემდეგ კი მიმდინარეობდა სამუშაოები მისი კეთილმოწყობისათვის.